อริไล่ถีบนศ.อาชีวะ จยย.ชนเสาไฟดับ
ขนาดหาทางเลี่ยงแล้ว ยังถือดาบตามประกบ,หนุ่ม ปวช. ปี 2 วิทยาลัยเทคโนโลยีสยาม สุดซวย ซ้อนท้ายพาเพื่อนกลับบ้านหลังเลิกเรียน อุตส่าห์ใช้ทางลัดเลาะในซอยเพื่อเลี่ยงการปะทะ กลับเจออริฝูงใหญ่ขับตามประกบจะใช้มีดดาบฟัน เร่งเครื่องหนีสุดฤทธิ์แต่ไม่พ้น โดนถีบจนรถ จยย.เสียหลักพุ่งชนเสาไฟฟ้ากะโหลกยุบดับคาที่ ส่วนเพื่อนที่ซ้อนท้ายบาดเจ็บ คาดมาจากเรื่องวิวาทระหว่างสถาบันอาชีวะซิ่งรถ จยย.หนีอริถูกถีบจนเสียหลักไปชนเสาไฟฟ้าดับ เกิดขึ้นเมื่อเวลา 15.00 น. วันที่ 17 มิ.ย. พ.ต.ต.กิตติศักดิ์ บุญเสริมศักดิ์ พงส.ผนก.สน.บางขุนเทียน รับแจ้งเหตุมี นศ.อาชีวะขี่รถ จยย.หลบหนีการทำร้ายของคู่อริจนเสียหลักพุ่งชนเสาไฟฟ้าได้รับบาดเจ็บและเสียชีวิต 2 ราย ที่ป้ายรถเมล์หน้าวัดมงคลวราราม ซอยจอมทอง 1 ถนนจอมทองฝั่งมุ่งหน้าแยกดาวคะนอง แขวงบางค้อ เขตบางขุนเทียน กทม.จึงรุดไปตรวจสอบพร้อม พ.ต.ท.โสภณ เนตรสว่าง รอง ผกก.ป.สน.บางขุนเทียน ตำรวจฝ่ายสืบสวน สน.บางขุนเทียน แพทย์นิติเวชฯ รพ.ศิริราช และมูลนิธิป่อเต็กตึ๊ง,ที่เกิดเหตุพบรถ จยย.ยามาฮ่า นูโว สีน้ำตาล ทะเบียน ษตธ 814 กรุงเทพมหานคร สภาพด้านหน้ารถชนอัดติดกับเสาไฟฟ้าพังยับเยิน ใกล้กันพบศพนายพงศกร วรพอพงษ์ อายุ 17 ปี นศ.ปวช.ปี 2 สาขาช่างไฟฟ้า วิทยาลัยเทคโนโลยีสยาม อยู่บ้านเลขที่ 19 ซอยสะแกงาม 14 ถนนพระราม 2 แขวงแสมดำ เขตบางขุนเทียน กทม. ในสภาพนอนหงาย สวมเสื้อแจ็กเกตสีดำ ทับเสื้อเชิ้ตแขนสั้นสีขาว กางเกงขายาวสีกรมท่า รองเท้าผ้าใบสีดำ ผู้ตายมีบาดแผลถลอกที่ใบหน้า กะโหลกศีรษะยุบ นิ้วมือหัก สะโพกซ้ายและขาซ้ายหักผิดรูป ส่วนผู้บาดเจ็บอีก 1 ราย ทราบชื่อนายธนายุทธ เลื่อนดี อายุ 21 ปี นศ.ปวช.ปี 1 สาขาช่างไฟฟ้า สถาบันเดียวกัน อยู่บ้านเลขที่ 28 หมู่ 2 ต.โพธิ์ศรี อ.พิบูลมังสาหาร จ.อุบลราชธานี มีบาดแผลถลอกตามร่างกาย นำส่ง รพ.บางปะกอก 9,สอบสวนนายธนายุทธ ผู้บาดเจ็บทราบว่าก่อนเกิดเหตุหลังเลิกเรียน ซ้อนท้ายรถ จยย.คันดังกล่าวที่มีนายพงศกรเป็นผู้ขี่เพื่อกลับที่พัก โดยใช้เส้นทางลัดในซอยจอมทอง 14 เมื่อถึงที่เกิดเหตุพบกลุ่ม นศ.สถาบันคู่อริซ้อนท้ายรถ จยย.มาประมาณ 4-5 คัน ขี่เข้ามาประกบ แล้วพยายามใช้มีดดาบเข้าทำร้าย ผู้ตายเห็นท่าไม่ดีจึงเร่งเครื่องหนี กระทั่งถึงที่เกิดเหตุกลุ่มคู่อริขี่รถ จยย.ตามมาทัน แล้วใช้เท้าถีบรถ จยย.ของผู้ตายเสียหลักพุ่งชนเสาไฟฟ้าอย่างจัง เป็นเหตุ ให้นายพงศกรเสียชีวิตคาที่ ก่อนกลุ่มผู้ก่อเหตุจะแยกย้ายกันหลบหนี,ด้าน พ.ต.ต.กิตติศักดิ์เผยเบื้องต้นตรวจสอบตามร่างกายของผู้บาดเจ็บและเสียชีวิตไม่พบบาดแผลที่เกิดจากการทำร้ายด้วยอาวุธ คาดสาเหตุจากการทะเลาะวิวาทระหว่างสถาบัน เนื่องจากก่อนหน้านี้ไม่นานมีกลุ่ม นศ.ต่างสถาบันยกพวกตีกันบริเวณใกล้เคียงจุดเกิดเหตุ ประสานให้ตำรวจฝ่ายสืบสวนตรวจสอบกล้องวงจรปิดบริเวณโดยรอบ รวมทั้งสอบปากคำพยานแวดล้อมและผู้บาดเจ็บอย่างละเอียดอีกครั้ง เพื่อหาเบาะแสคนร้ายมาดำเนินคดี
หนุ่ม ปวช. ปี 2 วิทยาลัยเทคโนโลยีสยาม สุดซวย ซ้อนท้ายพาเพื่อนกลับบ้านหลังเลิกเรียน อุตส่าห์ใช้ทางลัดเลาะในซอยเพื่อเลี่ยงการปะทะ กลับเจออริฝูงใหญ่ขับตามประกบจะใช้มีดดาบฟัน เร่งเครื่องหนีสุดฤทธิ์แต่ไม่พ้น โดนถีบ
ข่าวหน้า1,ข่าว,อริไล่ถีบนศ.อาชีวะ,จยย.ชนเสาไฟ,วิทยาลัยเทคโนโลยีสยาม,โดนถีบ,ชนเสาไฟฟ้าดับ,พงศกร วรพอพงษ์,เจออริฝูงใหญ่,ข่าวไทยรัฐ